DN: Tidal varsler søksmål mot Norge

Strømmetjenesten Tidal varsler i et brev til stats- og justisministeren søksmål mot den norske staten.

Vis mer byoutline Foto: Gorm Kallestad NTB scanpix

Publisert: Publisert: 20. august 2019 13:10

– Tidal er opptatt av å støtte sine aksjonærer, kunder og ansatte – og forventer at den norske stat vil beskytte deres rettigheter, sier advokat Alex Spiro til Dagens Næringsliv.

Amerikaneren er en profilert advokat som tidligere har representert Jay-Z, Mick Jagger og en rekke amerikanske idrettsutøvere.

Les også Jay-Z er den første hiphop-dollarmilliardæren

I 1990 undertegnet Norge og Polen en avtale som skulle sikre investorer fra de to landene rettferdig og trygg behandling hos hverandre.

Nå er den stort sett sovende traktaten vekket til live av strømmetjenesten, som mener Økokrims etterforskning er «utilstrekkelig begrunnet», «aggressiv» og «uforsvarlig».

I Norge har Økokrim etterforsket angivelig datamanipulasjon og mistanke om grovt bedrageri knyttet til strømmetjenesten. Tidal er verken mistenkt eller siktet i saken, som har vært etterforsket siden høsten 2018.

Tidal har hele tiden benektet å ha gjort noe galt. Selskapet varsler søksmål mot den norske staten for brudd på traktaten, som strømmetjenesten hevder å være dekket av gjennom et polsk datterselskap.

Les også Høyesterett: Tidal må utlevere serverdata

Les også Økokrim stoppet midt i Tidal-ransaking

Les også DN: Økokrim etterforsker mulig databedrageri i Tidal

Her kan du lese mer om Tidal